АҞӘА, мшаԥы 12 - Sputnik. Аԥсуа ԥқьаҭасыҩ Амина Аншԥҳаи венгриатәи аԥқьаҭасыҩ Панна Удвардии аргентинатәи Кордобе имҩаԥысуаз атурнир ITF W25 аҿы аиааира еиҭаргеит.
Афиналтә хәмарраан аспортсменкацәа Барбара Гатикеи – Чили, Ребека Переируи – Бразилиа ириааит 6:3, 6:3 ҳәа.
Амина Аншԥҳаи илыцықәгыло Панна Удвардии уаанӡагьы аԥқьаҭасразы атурнирқәа рсериа ITF W25 аҟны аиааира ргахьан.
"Амина илылшон арҭ аицлабрақәа рҟны аԥхьатә ҭыԥ аанкылара аха афиналбжаҿы Панне Удварди длыҵахеит", - аҳәоит Аԥсны аспорт азы Аҳәынҭеилакы адырраҭараҿы.
Уаанӡа атурнир ITF актәи аикәшараҟны Аргентина Амина Аншԥҳа аԥқьаҭасратә ҭоурых аҿы зыноурылара хԥатәиу ахәмарра мҩаԥылгеит.